Guvernul alocă 1,186 mld. lei pentru extinderea și modernizarea rețelelor de transport și distribuție a gazelor naturale
Guvernul României a aprobat, joi, o Ordonanță de Urgență prin care sunt alocate fonduri suplimentare pentru finalizarea proiectelor de extindere, modernizare și conversie a rețelelor de transport și distribuție a gazelor naturale. „Această măsură va permite ca peste 44.000 gospodării din întreaga țară să aibă acces la gaze naturale, reducând, astfel, dependența de lemne pentru încălzire și contribuind la protecția mediului”, anunță ministerul Investițiilor și Proiectelor Europene.